Suchinthana/ta-wikipedia huggingface dataset:
எல்லையடி (துடுப்பாட்டம்)

துடுப்பாட்டத்தில், எல்லையடி (boundary) என்பது ஓர் ஆடுகளத்தின் சுற்றளவுக்கு அல்லது அதற்கு அப்பால் பந்து தாண்டிச் செல்லும் போது வழங்கப்படும் ஓட்டத்தினைக் குறிக்கும் சொல் ஆகும்.

புலத்தின் விளிம்பு 
எல்லையடி என்பது ஆடுகளத்தின் விளிம்பு, அல்லது களத்தில் உள்ள பொருளின் (பெரும்பாலும் ஒரு கயிறு)  விளிம்பைக் குறிக்கும். 2000 களின் முற்பகுதியில் இருந்து, தொழில்முறை போட்டிகளின் எல்லைகள் பெரும்பாலும் விளம்பரதார சின்னங்களின் இலச்சினைகளைக் கொண்ட கயிறாக உள்ளது.

நாலடி 
எல்லையடியில் உள்ள கயிறின் விளிம்பைத் தொடுவதற்கு அல்லது செல்வதற்கு முன், பந்து குதித்துச் சென்றாலோ, அல்லது தரையில் உருண்டு சென்று கோட்டினைத் தாண்டினாலோ நாலடி ஓட்டங்கள் கொடுக்கப்படும்.

ஒரு களத்தடுப்பாளர் பந்தைப் பிடித்து பந்துவீச்சாளரிடமோ அல்லது இலக்குக் கவனிப்பாளரிடம் பந்தினை எறியும் போது எதிர்ப் பக்கத்தில் களத்தடுப்பாளர்கள் பந்தினைப் பிடிக்கத் தவறி அது எல்லையடியினைத் தாண்டினாலும் அதற்கும் நாலடி ஓட்டங்கள் வழங்கப்படும். அதற்கு முன்னதாக மட்டையாளர் ஓடி எடுத்த ஓட்டங்களுடன் இந்த நாலடி ஓட்டங்களும் சேர்க்கப்படும். ஆனால் அந்த நாலடி ஓட்டங்களானது உதிரிகளாக கணக்கில் எடுத்துக்கொள்ளப்படும்.

ஆறடி ஓட்டம் 
எல்லையடியில் உள்ள கயிறின் விளிம்பை  தரையில் படாமல் தாண்டினால் ஆறடி ஓட்டங்கள் வழங்கப்படும். 

1910 க்கு முன்னர், மைதானத்திற்கு வெளியே பந்து சென்றால் மட்டுமே ஆறடி வழங்கப்பட்டு வந்தது. எல்லையடினைத் தாண்டினால் ஐந்து ஓட்டங்கள் மட்டுமே வழங்கப்பட்டது.

சாதனைகள்

ஆறடி 

ஓர் ஆட்டப் பகுதியில் அதிக ஆரடி ஓட்டங்கள் எடுத்த வீரர் என்ம் சாதனையினை பாக்கித்தான் துடுப்பாட்ட அணியின் பன்முக வீரர் வாசிம் அக்ரம் படைத்தார். 1996 ஆம் ஆண்டில் அக்டோபர் மாதத்தில் சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 12 ஆறடி ஓட்டங்கள் எடுத்து இந்தச் சாதனையினைப் படைத்தார்.

ஓல்ட் டிராஃபோர்டில் ஆப்கானிஸ்தானுக்கு எதிராக 17 ஆறடிகளை எடுத்த இயான் மோர்கன், ஒருநாள் சர்வதேசபோட்டிகளில் அதிக ஆறடிகள் எடுத்தவர் எனும் சாதனையினை ஜூன் 18,2019 அன்று படைத்தார். பிரெண்டன் மெக்கல்லம் தற்போது தேர்வு போட்டிகளில் அதிக ஆறடிகள் (107) எடுத்தவர் என்ற சாதனையைப் படைத்துள்ளார்.  ஷாஹித் அப்ரிடி ஒருநாள் போட்டிகளில் அதிக ஆறடிகள் எடுத்தவர் சாதனையைப் படைத்துள்ளார் (398 போட்டிகளில் 351, 369 ஆட்டப்பகுதி).

மேற்கோள்கள் 

 
துடுப்பாட்ட சொல்லியல்
சிர்பூர் நினைவுச்சின்னங்களின் தொகுதி

சிர்பூர் நினைவுச்சின்னங்களின் தொகுதி (Sirpur Group of Monuments) தொல்லியல் களமும், இந்து, சைனம் மற்றும் பௌத்த சமயங்களின், கிபி 5 முதல் 12ஆம் நூற்றாண்டுக் காலத்திய நினைவுச் சின்னங்களைக் கொண்டது. இது சத்தீசுகர் மாநிலத்தின் மகாசமுந்து மாவட்டம், சிர்பூர் எனும் சிற்றூரில் உள்ளது.  சிர்பூர் நினைவுச்சின்னங்களின் தொகுதி, சத்தீசுகர் மாநிலத் தலைநகரான ராய்ப்பூருக்கு கிழக்கே 78 கிலோ மீட்டர் தொலைவில், மகாநதி ஆற்றின் கரை அருகே உள்ளது.

பண்டய சிர்பூர் நகரம், தெற்கு கோசல நாட்டை ஆண்ட சரபாபூரிய அரசகுலத்தவர்களின் தலைநகராக கிபி 5 முதல் 6-ஆம் நூற்றாண்டு முடியவும், பின்னர் சந்திர குல மன்னர்களின் தலைநகராக 9 முதல் 12ஆம் நூற்றாண்டு முடிய இருந்தது. தெற்கு கோசல நாட்டின் சிர்பூர் நகரம் கிபி 5 முதல் 12 முடிய இந்து, சமண மற்றும் பௌத்த சமயத்தவர்களின் புகழிடமாக விளங்கியது. கிபி 7-ஆம் நூற்றாண்டில் சீன பௌத்த அறிஞர் யுவான் சுவான் சிர்பூர் நகரத்திற்கு யாத்திரையாக வந்துள்ளார். அண்மையில் நடைபெற்ற அகழாய்வில் சிர்பூர் நகரத்தில் 12 பௌத்த விகாரைகளும், 1 சமணக் கோயிலும், ஒரே கல்லால் செய்த புத்தர் மற்று மகாவீரர் சிற்பங்களும் மற்றும் 22 சிவன் கோயில்களும், 5 விஷ்ணு கோயில்கள், சக்தி மற்றும் தாந்திரிகக் கோயில்களும், தரையடி தானியக் களஞ்சியமும், 6-ஆம் நூற்றாண்டின் குளியல் வீடும் கண்டெடுக்கப்பட்டது.

இந்து சமய நினவுச் சின்னங்கள்
 
சிர்பூர் தொல்லியல் களத்தில் நடைபெற்ற அகழாய்வில் கிபி 7-ஆம் நூற்றாண்டின் இலட்சுமணன் கோயில், இராமர் கோயில், சிவன் கோயில், காந்தேஷ்வர் கோயில், பாலேஷ்வர் மகாதேவர் கோயில், சுரங் திலா கோயில்கள், சக்திக் கோயில்கள் கண்டுபிடிக்கப்பட்டுள்ளது.

பௌத்த & சமண நினைவுச்சின்னங்கள்
 
சிர்பூர் தொல்லியல் களத்தில் ஆனந்த பிரபு விகாரை, சுவஸ்திகா விகாரை, திவார் தேவ் விகாரை மற்றும் ஒரு சமணப் பள்ளியும் கண்டெடுக்கப்பட்டுள்ளது.

இந்தியத் தொல்லியல் ஆய்வகத்தின் அருகாட்சியகம்
சிர்பூர் தொல்லியல் களத்தில் கண்டெடுக்கப்பட்ட  நினைவுச் சின்னங்களைக் கொண்டு, சிர்பூரில் இந்தியத் தொல்லியல் ஆய்வகம்  அருங்காட்சியகம் ஒன்றை பொது மக்கள் பார்வைக்கு திறந்து வைத்துள்ளது.

மேற்கோள்கள்

வெளி இணைப்புகள்
Lakshmana Temple, Sirpur, Archaeological Survey of India

இந்தியத் தொல்லியற்களங்கள்
மகாசமுந்து மாவட்டம்
இந்தியச் சிற்பங்கள்
பௌத்த சிற்பங்கள்
ஏழாம் நூற்றாண்டு இந்துக் கோயில்கள்
துரை கி. சரவணன்

துரை கி. சரவணன் (Durai K. Saravanan) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் புவனகிரி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
ஜானகிராமன்

ஜானகிராமன் (Janagiraman) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2011 ஆம் ஆண்டு  தமிழக சட்டசபைக்கான தேர்தலில் வானூர் தொகுதியில் இருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஏ. சி. வில்வநாதன்

ஏ. சி. வில்வநாதன் (A. C. Vilwanathan) இந்தியாவின் தமிழ்நாட்டைச் சேர்ந்த ஓர் அரசியல்வாதியாவார். இவருடைய தந்தையார் பெயர் செங்கல்வராயன் என்பதாகும். பத்தாம் வகுப்பு வரையில் படித்திருக்கும் இவரது தொழில் விவசாயமாகும். 

தமிழகச் சட்டமன்ற உறுப்பினராக இவர் பணியாற்றினார். 2019 ஆம் ஆண்டு நடைபெற்ற இடைத்தேர்தலில் ஆம்பூர் தொகுதியில் இருந்து திராவிட முன்னேற்றக் கழக  வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஆம்பூர் தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள் 

தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
வாழும் நபர்கள்
1947 பிறப்புகள்
16 ஆவது தமிழ்நாடு சட்டமன்ற உறுப்பினர்கள்
வசந்தம் க. கார்த்திகேயன்

வசந்தம் க. கார்த்திகேயன் (Vasantham K. Karthikeyan) என்பவர் இந்திய அரசியல்வாதியும் தமிழக சட்டமன்ற உறுப்பினரும் ஆவார். 2016ஆம் ஆண்டு நடைபெற்ற தமிழக சட்டசபைத் தேர்தலில் இரிஷிவந்தியம் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இவர் 2020 ஆண்டு முதல் கள்ளக்குறிச்சி திமுக தெற்கு மாவட்ட செயலாளராகப் பணியாற்றி வருகிறார்.  விடியலை நோக்கி ஸ்டாலின் குரல் பிரச்சார பயணத்தில் திமுக இளைஞர் அணி செயலாளர் உதயநிதி ஸ்டாலின் அவர்கள் வசந்தம் கார்த்திகேயன் அவர்களின் ஏற்பாட்டைப் போல வேறு எந்த மாவட்டத்திலும் நான் பார்த்ததில்லை என்று பாராட்டினார் என்பது குறிப்பிடத்தக்கது.

சட்டமன்ற உறுப்பினராக 
2021 தமிழகச் சட்டமன்றத்திற்கு நடைபெற்றத் தேர்தலில், இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் சார்பில் வேட்பாளராக எஸ். கே. டி. சி. ஏ. சந்தோசு போட்டியிட்டார்.

கோவிட் 19 
2020 ஆம் ஆண்டில் வசந்தம் கார்த்திகேயனின் முழு குடும்பமும் கொரோனா தீநுண்மியால் பாதிக்கப்பட்டது.

மேற்கோள்கள் 

விழுப்புரம் மாவட்ட நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
சுபலேகா சுதாகர்

சுபலேகா சுதாகர் (பிறப்பு சூரவாஜலா சுதாகர் ; 19 நவம்பர் 1960) என்பவர் ஓர் இந்திய திரைப்பட, தொலைக்காட்சி நடிகராவார். இவர் குறிப்பாக தெலுங்கு மற்றும் தமிழ் மொழிகளில் நடித்துவருகிறார். இவர் வெற்றிகரமான தொலைக்காட்சித் தொடர்களான சித்தி, அண்ணி, கோலங்கள், தென்றல் போன்றவற்றில் நடித்துள்ளார். இவர் மமதல கோவிலா தொடரில் நடித்ததற்காக நந்தி விருதைப் பெற்றார். தென்றல் தொடரில் துளசியின் தந்தையும், ஊனமுற்றவருமான முத்துமாணிக்கமாக நடித்ததற்காக  சிறந்த நடிகருக்கான விருதினைப் வென்றார்.

தொழில் 
சுபலேகா சுதாகர் ஒரு சில தமிழ்த் திரைப்படங்கள் உட்பட 100க்கும் மேற்பட்ட படங்களில் நடித்துள்ளார். கே. விஸ்வநாத்தின் "சுபலேகா" படத்தில் அறிமுகமானார். இப்படத்தில் அறிமுகமானதால் இவருக்கு "சுபலேகா" சுதாகர் என்ற திரைப் பெயர் கிடைத்தது. இவர் நகைச்சுவை, துணை நடிகர் ஆகிய பாத்திரங்களுக்காக புகழ்பெற்றவர்.

தனிப்பட்ட வாழ்க்கை 
இவர் 1989இல் திரைப்பட பின்னணி பாடகியான எஸ். பி. சைலஜாவை திருமணம் செய்து கொண்டார். இந்த இணையருக்கு சிறீகர் என்ற மகன் 1991இல் பிறந்தார்.

தொலைக்காட்சி

நடித்த திரைப்படங்கள்

தமிழ் 
 துணை (1982)
 டூயட் (1994)
 குருதிபுனல் (1995)
 நேசம் (1997)
 ரட்சகன் (1997)
 பிரியமான தோழி (2003)
 அயன் (2009)
 மரியாதை (2009)

இந்தி 
 ரத்தசரித்திரம் (2010)

மேற்கோள்கள்

வெளி இணைப்புகள் 
 

தமிழ்த் தொலைக்காட்சி நடிகர்கள்
இந்தித் திரைப்பட நடிகர்கள்
தமிழ்த் திரைப்பட நடிகர்கள்
1960 பிறப்புகள்
வாழும் நபர்கள்
தெலுங்கு மக்கள்
தெலுங்கு நகைச்சுவையாளர்கள்
தெலுங்குத் திரைப்பட நடிகர்கள்
அனுஜா பாட்டீல்

அனுஜா பாட்டீல் (Anuja Patil பிறப்பு 28 ஜூன் 1992) இந்திய மகளிர் துடுப்பாட்ட அணி வீராங்கனை ஆவார். மகளிர் பன்னாட்டு இருபது20 போட்டியில் தேசிய அணிக்காகவும் உள்ளூர்ப் போட்டிகளில் மகாராட்டிர மாநிலத் துடுப்பாட்ட அணிக்காகவும் விளையாடி வருகிறார்.

துடுப்பாட்ட வாழ்க்கை 
செப்டம்பர் 29,2012 இல் காலி பன்னாட்டு அரங்கத்தில் இங்கிலாந்து மகளிர் துடுப்பாட்ட அணிக்கு எதிரான போட்டியில் இவர் பன்னாட்டு மகளிர் இருபது20 துடுப்பாட்டத் தொடரில் இவர் அறிமுகமானார். இவர் மகாராஷ்டிரா மாநிலம் சார்பாக விளையாடுகிறார்.

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். நவம்பர் 2019 இல், மேற்கிந்தியத் தீவுகளுக்கு எதிரான தொடரின் போது, இவர் தனது 50 வது மகளிர் பன்னாட்டு இருபது20 போட்டியில் விளையாடினார்.

இவற்றையும் காண்க 
 இந்திய மகளிர் துடுப்பாட்டஅணி
 இந்தியாவில் துடுப்பாட்டக் கட்டுப்பாட்டு வாரியம்

சான்றுகள் 

வாழும் நபர்கள்
1992 பிறப்புகள்
அ. பிரபு

அ . பிரபு (A. Prabhu) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் கள்ளக்குறிச்சி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வடக்கு சத்திரபதிகள்

வடக்கு சத்ரபதிகள் அல்லது மதுராவின் சத்திரபதிகள் (Northern Satraps , or  Satraps of Mathura) இந்தோ=சிதியர்கள் வட  இந்தியாவை ஆண்ட இந்தோ கிரேக்கர்களையும் மற்றும் மதுராவின் உள்ளூர் மன்னர்களையும் வீழ்த்தி, கிழக்கு பஞ்சாப் முதல் மதுரா வரை கிமு 60 முதல் கிபி 2-ஆம் நூற்றாண்டு வரை ஆண்ட வடக்கு சத்திரபதிகள் ஆவார். வடக்கு சத்திரபதிகள் சகலா மற்றும் மதுரா நகரங்களை தலைநகராகக் கொண்டு ஆண்டனர். 

மேற்கு இந்தியப் பகுதிகளை ஆண்ட மேற்கு சத்திரபதிகளும், வடக்கு சத்திரபதிகளும் சமகாலத்தவர்களே. வடக்கு சத்திரபதிகள் பௌத்தம், சமண மற்றும்  இந்து சமயங்களையும் ஆதரித்ததுடன், பல நினைவுச் சின்னங்களை எழுப்பியும், தங்களது உருவம் பொறித்த நாணயங்களைய்ம் வெளியிட்டனர்.  

பின்னர் மதுராவை தலைநகராகக் கொண்டு ஆண்ட குசானப் பேரரசர் வீம கட்பீசஸ் மற்றும் கனிஷ்கர் ஆட்சிக்காலத்தில், வடக்கு சத்திரபதிகள் வெல்லப்பட்டு, குசானப் பேரரசில் சத்திரபதிகள் எனும் மாகாண ஆளுநர்களாக பணிபுரிந்தனர். எனவே  வரலாற்று ஆசிரியர்கள், வட இந்தியாவை ஆண்ட இந்தோ-சிதியர்களுக்கு  வடக்கு சத்திரபதிகள் எனப்பெயரிட்டனர்.

மதுராவின் சிங்கத் தூண்

வடக்கு சத்திரபதிகளின் மன்னர் நிறுவிய மணற்கல்  மதுரா சிங்கத் தூண் மதுராவில் 1869ம் ஆண்டில் கண்டு பிடிக்கப்பட்டது.  இச்சிங்கத்தூணில் பிராகிருதத்தின் கரோஷ்டி எழுத்துமுறையில் கல்வெட்டுக் குறிப்புகள் உள்ளது.  

இந்தோ சிதியர்களின் வடக்கு சத்திரபதி மன்னர் முகி என்பவரின் நினைவாக  இச்சிங்கத் தூண் நிறுவப்பட்டதாகும். இச்சிங்கத் தூணில் இந்தோ சிதிய மன்னர்களின் வழித்தோன்றல்களின் பெயர்கள் குறிப்பிடப்பட்டுள்ளது. 

இச்சிங்க தூணில் உள்ள கல்வெட்டுக் குறிப்புகள், மகாசம்ஹிகா புத்தப் பிரிவை எதிர்க்கும் சர்வாஸ்திவாத பௌத்தத்தை இந்தோ சிதிய மன்னர்கள் ஆதரித்தாக குறிப்பிடுகிறது. தற்போது இச்சிங்கத் தூண் பிரித்தானிய அருங்காட்சியகத்தில் உள்ளது.

இந்து சிற்பங்கள்

யட்சினி சிற்பம்

சமண நினைவுச் சின்னங்கள்

சமண நினைவுச் சின்னங்கள்

மகாசத்திரபதி சோடசா காலத்தில் (கிபி:15) கங்காளி சமண அமோகினி திலா கற்பலகை மற்றும் சமண சமய சிற்பங்கள் மற்றும் சிற்பத்தூண்கள் மதுராவின் சமணக் கோயில்களிலிருந்து கண்டுபிடிக்கப்பட்டது.

வனப்பெழுத்துகள் (கிமு முதலாம் நூற்றாண்டின் முடிவிலும் - கிபி முதலாம் நூற்றாண்டிலும்)

இந்தோ சிதியர்களான  மேற்கு சத்திரபதி மன்னர்கள்  (கிமு முதலாம் நூற்றாண்டின் முடிவிலும், கிபி முதலாம் நூற்றாண்டிலும், வட இந்தியாவில் வனப்பெழுத்தில் பிராமி எழுத்துகள் கல்வெட்டுகளில் எழுதும் வழக்கம் கொண்டிருந்தனர்.

கௌதம புத்தரின் முதல் சிற்பம் (கிபி 15 முதல்)

சாஞ்சி மற்றும் பர்குட் போன்ற இடங்களில் காணப்படாத கௌதம புத்தரின் முதல் சிற்பத்தை, மேற்கு சத்திரபதிகள் கிபி 15-இல் மதுராவில் வடித்தனர்.

பிற சிற்பங்கள்

ராஜகிரகம் அருகே இந்திரசீல குகையில் இந்திரன், கௌதம புத்தரை வணங்கும் சிற்பங்களையும், போதி மரத்தடி புத்தரின் பல சிற்பங்களையும் வடக்கு சத்திரபதி மன்னர்கள் கிபி 50 - 100 காலத்தில் நிறுவினர்.

இந்து தேவதைகளின் சிற்பங்கள்

வடக்கு சத்திரபதிகளின் ஆட்சியின் துவக்கத்தில் மதுராவில்  விருஷ்ணி குலத் தலைவர்களின் சிற்பங்கள், யட்சர்கள் மற்றும் யட்சினிகளின் சிற்பங்களை வடிக்கப்பட்டது. வேத கால கடவுளர்களான இந்திரன், பிரம்மா, சூரியன், மித்திரன் போன்றவர்கள், கௌதம புத்தருடன் தொடர்புருத்தி இந்திரசீல குகையில் சிற்பம் வடிக்கப்பட்டுள்ளது T

வடக்கு சத்திரபதி ஆட்சியாளர்கள்

இதனையும் காண்க
 மேற்கு சத்ரபதிகள்

வடக்கு சத்திரபதிகள் வெளியிட்ட நாணயங்கள்

மேற்கோள்கள்

இந்திய வரலாறு
இந்தியப் பேரரசுகள்
இந்திய அரச மரபுகள்
ஆசியாவின் முன்னாள் நாடுகள்
சிதியர்கள்
பனையூர் பாபு

பனையூர் பாபு (பிறப்பு: 1977 மே 1) ஓர் இந்திய சமூக ஆர்வலர் மற்றும் அரசியல்வாதி. 2021 ஆம் ஆண்டு நடைபெற்ற தேர்தலில் இவர் தி.மு.க. தலைமையிலான கூட்டணியில் விசிக சார்பில் செய்யூர் தொகுதியில் போட்டியிட்டு தமிழக சட்டமன்றத்துக்கு ,தேர்ந்தெடுக்கப்பட்டார். 

2004-ல் விடுதலை சிறுத்தைகள் கட்சியில் தன்னை இணைத்துக்கொண்டு மாநில இளஞ்சிறுத்தை எழுச்சி பாசறை செயலாளரானார், தொடர்ந்து  2016-ல் வெளிச்சம் தொலைக்காட்சியை ஆரம்பித்து விசிகவின் மாநில ஊடகப்பிரிவின் முதன்மைச்செயலாளரானார்.

மேற்கோள்கள் 

1977 பிறப்புகள்
வாழும் நபர்கள்
21-ஆம் நூற்றாண்டு இந்திய அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
விடுதலைச் சிறுத்தைகள் கட்சி அரசியல்வாதிகள்
கே. செல்வபாரதி

கே. செல்வ பாரதி (K. Selva Bharathy) என்பவர் ஒரு இந்திய தமிழ்த் திரைப்பட இயக்குநரும், உரையாடல் எழுத்தாளருமாவார்.  இவர் விஜய் , ரம்பா, தேவயானி ஆகியோர் நடித்த நினைத்தேன் வந்தாய் (1998) படத்தின் மூலம் இயக்குநராக அறிமுகமானார். இப்படம் தெலுங்குத் திரைப்படமான பெல்லி சந்தடி (1996) படத்தின் மறு ஆக்கம் ஆகும். இவர் முன்னதாக மணிவண்ணனிடம் உதவியாளராக இருந்தார்.

திரைப்படவியல் 

 இயக்குநர்

 நடிகர்

 பாடலாசிரியர்

குறிப்புகள் 

1964 பிறப்புகள்
தமிழ்நாட்டுத் திரைப்பட இயக்குநர்கள்
வாழும் நபர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
அங்கீதா

அங்கீதா (Ankitha) என்பவர் ஒரு இந்திய நடிகை ஆவார். இவர் முதன்மையாக தெலுங்குத் திரைப்படங்களில் சில தமிழ் மற்றும் கன்னட படங்களில் பணியாற்றியுள்ளார்.

தனிப்பட்ட வாழ்க்கை 
2016 மார்ச்சில், அங்கிதா மும்பையைச் சேர்ந்தவரும், தற்போது நியூ ஜெர்சியில் உள்ளவரும்,  சிட்டி வங்கியைச் சேர்ந்த விஷால் ஜக்தாப் என்பவரை திருமணம் செய்துகொண்டார்.

தொழில் 
1980 களில் இந்தியாவில் தேசிய தொலைக்காட்சியில் ரஸ்னா இனிப்பு பான விளம்பரப் படத்தில்  குழந்தை நடிகராக அங்கீதா அறிமுகமானார். மேலும் குழந்தை நட்சத்திரமாக  "ரஸ்னா பேபி" என்று அழைக்கப்பட்டார். ஜூனியர் என்டிஆர்  நடித்த சிம்மாஹாத்ரி படத்தில் நடித்தபிறகு இவரது நடிப்பு வாழ்வில் முன்னேற்றம் ஏற்பட்டது. 2005 ஆம் ஆண்டில் இவர் தமிழ்த் திரைப்படங்களில் தோன்றினார். சுந்தர் சி., இயக்கி பிரசாந்த் நடித்த லண்டன், அதன்பிறகு புதுமுகம் யுவகிருஷ்ணாவுடன் தகதிமிதா போன்ற படங்களில் நடித்தார்.

திரைப்படவியல்

குறிப்புகள் 

1982 பிறப்புகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
விஜய் கே. சக்ரவர்த்தி

விஜய் கே. சக்ரவர்த்தி (Vijay K Chakravarthy) என்பவர் ஒரு இந்திய திரைப்பட ஒளிப்பதிவாளர் ஆவார் இவர் குறிப்பாக தெலுங்குத் திரைப்படங்களில் பணியாற்றி வருகிறார். பொமரில்லு, பருகு, மிஸ்டர் பெர்பெக்ட் போன்ற பெருவெற்றி படங்களில்  பணியாற்றியுள்ளார். இவரது தந்தையின் பெயர்: கேசவமூர்த்தி ஓய்வு பெற்ற தமிழாசிரியர் அவர் இறந்துவிட்டார். மிஸ்டர் பெர்பெக்டில் தனது படைப்புகளுக்காக  முதலாவது சிமா விருதுகளில்  சிறந்த ஒளிப்பதிவாளருக்கான (தெலுங்கு) பரிந்துரைக்கப்பட்டார்.

திரைப்படவியல் 

 பொமரில்லு (2006)
 பருகு (2008)
 கொஞ்சம் இஸ்டம் கொஞ்சம் கஸ்டம் (2009)
 ஓ! (2009)
 மிஸ்டர். பர்பெஃக்ட் (2011)
 ஓ மை ஃப்ரெண்ட் (2011)
 சரோச்சரு (2012)
 கெரிந்தா (2015)
 நன்னகு பிரேமத்தோ (2016)
 கரம் (2016)
 ஹலோ குரு பிரேம கோசம் (2018 )

குறிப்புகள்

வெளி இணைப்புகள் 

 விஜய் கே. சக்ராவதி - இணைய திரைப்பட தரவுத்தளம்

தமிழ்நாட்டுத் திரைப்பட ஒளிப்பதிவாளர்கள்
திண்டுக்கல் மாவட்ட நபர்கள்
வாழும் நபர்கள்
பி. சாய் சுரேஷ்

பி. சாய் சுரேஷ் (P. Sai Suresh) என்பவர்  இந்திய திரைப்பட படத் தொகுப்பாளர் ஆவார். இவர் குறிப்பாக தமிழ்த் திரைப்படங்களில் பணியாற்றிவருகிறார். 1990 கள் மற்றும் 2000 களில் சுந்தர் சி. இயக்கிய படங்களில் தொடர்ந்து பணியாற்றினார். குறிப்பாக அருணாசலம் (1997), சுயம்வரம் (1999), அன்பே சிவம் (2003) உள்ளிட்ட படங்களில் பணியாற்றினார்.

தொழில் 
சாய் சுரேஷ் நூற்றுக்கும் மேற்பட்ட படங்களில் படத்தொகுப்பாளராக பணியாறியுள்ளார். 1999 ஆம் ஆண்டில் உனக்காக எல்லாம் உனக்காக (1999) படத்தில் பணியாற்றியதற்காக சிறந்த படத் தொகுப்பாளருக்கான  தமிழக அரசின் திரைப்பட விருதை வென்றார். பெரும்பாலும் இயக்குநர் சுந்தர் சி. படங்களிலேயே இவர் பணியாற்றியுள்ளார். சாய் சுரேஷ் 1990 களில் நிறைய படங்களுக்கு படத்தொக்குப்பு செய்த படத்தொக்காளர்களில் ஒருவராக இருந்தார், பெரும்பாலும் நடுத்தர செலவில் தயாரிக்கபட்ட அதிரடி, கிராம பின்புலம்,  நகைச்சுவைத் திரைப்படங்களில் பணியாற்றினார்.

தனது 80 வது படமாக 2012 ஆம் ஆண்டில்,  விமல் நடித்த  காதல் நகைச்சுவை படமான இஷ்டம் படத்தில் பணியாற்றினார்.

தேர்ந்தெடுக்கப்பட்ட திரைப்படவியல்

தமிழ் 

 சேவகன் (1992)
 பிரதாப் (1993)
 ஜெய்ஹிந்த் (1994)
 சரிகமபத நீ (1994)
 வாட்ச்மேன் வடிவேலு (1994)
 மாமன் மகள் (1995)
 புள்ளகுட்டிக்காரன் (1995)
 வில்லாதி வில்லன் (1995)
 மேட்டுக்குடி (திரைப்படம்) (1996)
 ஜானகிராமன் (1997)
 அருணாச்சலம் (1997)
 பெரிய இடத்து மாப்பிள்ளை (1997)
 பெரிய மனுஷன் (1997)
 நாம் இருவர் நமக்கு இருவர் (1998)
 தாயின் மணிக்கொடி (1998)
 சுயம்வரம் (1999 திரைப்படம்) (1999)
 உனக்காக எல்லாம் உனக்காக (1999)
 அழகர்சாமி (திரைப்படம்) (1999)
 உன்னை தேடி (1999)
 கண்ணன் வருவான் (2000 திரைப்படம்) (2000)
 உள்ளம் கொள்ளை போகுதே (2001)
 ரிஷி (2001)
 அழகான நாட்கள் (2001)
 வேதம் (திரைப்படம்) (2001)
 பேசாத கண்ணும் பேசுமே (2002)
 ஏழுமலை (திரைப்படம்) (2002)
 அன்பே சிவம் (2003)
 வின்னர் (2003)
 பரசுராம் (2003)
 ஒற்றன் (திரைப்படம்) (2003)
 கிரி (2004)
 ஷாக் (2004)
 லண்டன் (2005)
 மதராசி (2006)
 தூத்துக்குடி (2006)
 வணக்கம் தலைவா (2006)
 வாத்தியார் (2006)
 திரு ரங்கா/ஜூலய் (2007)
 18 வயசு புயலே (2007)
 தோழா (2008)
 கார்த்திக் அனிதா (2009)
 மதுரை சம்பவம் (திரைப்படம்) (2009)
 அகம் புறம் (2010)
 மகாராஜா (2011)
 விகடகவி (2011)
 இஷ்டம் (2012)
 காதலே என்னை காதலி (2013)
 ஒன்பதுல குரு (திரைப்படம்) (2013)
 இரு காதல் ஒரு கதை (2015)
 குரங்கு கைல பூமாலை (2015)
 முத்துராமலிங்கம் (திரைப்படம்) (2017)
 முந்தல் (2018)
 ஓவியாவ விட்டா யாரு (2018)
 விளம்பரம் (2019)
 கணேசா மீண்டும் சந்திப்போம் (2019)

பிற மொழிகள்
கன்னடம்
 ஜீவா (2009)
 கோகுல கிருஷ்ணா (2012)
 பாரிஜாதா (2012)
மலையாளம்
 யுகப்புருசன் (2010)
லக்கி தர்பார் (2011)
கப்பிரி துருது (2016)

குறிப்புகள்

வெளி இணைப்புகள் 

1964 பிறப்புகள்
தமிழ்த் திரைப்படத் தொகுப்பாளர்கள்
வாழும் நபர்கள்
விச்சு விசுவநாத்

விச்சு விஸ்வநாத் (Vichu Vishwanath) என்பவர் ஒரு இந்திய திரைப்பட மற்றும் தொலைக்காட்சி நடிகர் ஆவார். இவர் குறிப்பாக தமிழ்த் திரைப்படங்கள் மற்றும் தொலைக்காட்சித் தொடர்களில் தோன்றினார். நகைச்சுவை மற்றும் துணை வேடங்களில் பணியாற்றிய இவர், பெரும்பாலும் இயக்குநர் சுந்தர் சி. படங்களில் பணியாற்றியுள்ளார்.

தொழில் 
விச்சு விஸ்வநாத் இந்திய ஒன்றியம், தமிழ்நாட்டின், கோயம்புத்தூரில் பிறந்தவர். ஆர். கே. ஸ்ரீரங்கம்மாள் கல்வி நிலயம் மேல்நிலைப்பள்ளியில் பயின்றார். விச்சு ஹேமலதாவை மணந்தார். இவர்களுக்கு கோகிலா என்ற மகள் உள்ளார். சந்தனக் காற்று (1990) படத்தில் அறிமுகமான இவர், சரத்குமார் மற்றும் விஜய் கிருஷ்ணராஜ் ஆகியோருடன் ஒரு எதிர்மறைக் கதாபாத்திரத்தில் நடித்தார். இப்படத்தின் தயாரிப்பின் போது, படத்தில் உதவி இயக்குநராக இருந்த சுந்தர் சி. உடன் பழகினார். பின்னர் சுந்தர் சி.யின்  முறை மாமனில் (1996)  முறையாக நடித்தார். அதே நேரத்தில் நடிகை ராதிகா மற்றும் அவரது தயாரிப்பு நிறுவனத்துடன் ஒத்துழைப்பில் இருந்தார்.

2017 ஆம் ஆண்டில், சுந்தர் சி யின் தொலைக்காட்சி தொடரான நந்தினியில் பணிபுரிந்தார்.

குறிப்பிடத்தக்க திரைப்படவியல் 

 படங்கள்

 சந்தனக் காற்று (திரைப்படம்) (1990)
 தாய் மாமன் (திரைப்படம்) (1994)
 மேட்டுப்பட்டி மிராசு (1994)
 முறை மாப்பிள்ளை (1995)
 உள்ளத்தை அள்ளித்தா (1996)
 மேட்டுக்குடி (திரைப்படம்) (1996)
 நேசம் (1997)
 தேடினேன் வந்தது (1997)
 அருணாச்சலம் (1997)
 சிஷ்யா (1997)
 கங்கா கௌரி (1997)
 மூவேந்தர் (திரைப்படம்) (1998)
 சுயம்வரம் (1999 திரைப்படம்) (1999)
 உனக்காக எல்லாம் உனக்காக (1999)
 அன்பே சிவம் (2003)
 வின்னர் (2003)
 லண்டன் (2005)
 தலைநகரம் (திரைப்படம்) (2006)
 வீராப்பு (2007)
 சண்டை (திரைப்படம்) (2008)
 ஆயுதம் செய்வோம் (2008)
 குரு சிஷ்யன் (2010)
 நகரம் மறுபக்கம் (2010)
 மாப்பிள்ளை (2011)
 கலகலப்பு (2012 திரைப்படம்) (2012)
 முரட்டு காளை (2012)
 மத கஜ ராஜா (2012)
 தீயா வேலை செய்யணும் குமாரு (2013)
 அலெக்ஸ் பாண்டியன் (திரைப்படம்) (2013)
 காடு (2014)
 அரண்மனை (திரைப்படம்) (2014)
 ஆடாம ஜெயிச்சோமடா (2014)
 ஆம்பள (2015)
 திருட்டு விசிடி (2015)
 தூங்காவனம் (2015)
 அரண்மனை 2 (திரைப்படம்) (2016)
 ஹலோ நான் பேய் பேசுறேன் (2016 திரைப்படம்) (2016)
 முத்தின கத்திரிக்கா (2016)
 கண்ணுல காச காட்டப்பா (2016)
 கலகலப்பு 2 (2018)
 மன்னர் வகையறா (2018)
 வந்தா ராஜாவாதான் வருவேன் (2019)
 ஆக்‌ஷன் (2019)
 நான் சிரித்தால் (2020)
 நாங்க ரொம்ப பிசி (2020)

தொலைக்காட்சி

குறிப்புகள்

வெளி இணைப்புகள் 

1960 பிறப்புகள்
தமிழ் நகைச்சுவை நடிகர்கள்
வாழும் நபர்கள்
தமிழ்த் திரைப்பட நடிகர்கள்
பிரசித் கிருஷ்ணா

பிரசித் கிருஷ்ணா (Prasidh Krishna பிறப்பு: பிப்ரவரி 19, 1996) ஓர் இந்தியத் துடுப்பாட்ட அணி வீரர் ஆவார்.இவர் கர்நாடகாவுக்காக உள்ளூர்த் துடுப்பாட்டப் போட்டிகளில் விளையாடுகிறார். இவர் வலது கை விரைவு வீச்சாளர் ஆவார். ஐ.பி.எல்லில் கொல்கத்தா நைட் ரைடர்ஸ் அணிக்காக விளையாடி வருகிறார். மார்ச் 2021 இல் இந்திய அணிக்காக சர்வதேச அளவில் அறிமுகமானார். அறிமுகமான  முதல் ஒருநாள் போட்டியில் 4 இலக்குளை வீழ்த்திய முதல் இந்தியர் என்ற பெருமையை பெற்றார்.

துடுப்பாட்ட வாழ்க்கை 
மூன்று முன்னணி கர்நாடக விரைவு வீச்சாளர்கள் இல்லாத நிலையில், வங்காளதேச அ-க்கு எதிரான சுற்றுப்பயண போட்டியில் கர்நாடகா அணிக்கு முதல் தரத் துடுப்பாட்டப் போட்டியில்  அறிமுகமான  இவர் 49 ஓட்டங்களை விட்டுக் கொடுத்து 5 இலக்குகளை வீழ்த்தியதன் மூலம் இவர் பரவலாக அறியப்பட்டார். தனது முதல் பந்திலேயே ரோனி தாலுக்தாரை ஆட்டமிழக்கச் செய்தார். பின்னர் அனமுல் ஹக், சௌமியா சர்க்கார் மற்றும் நசீர் உசைன் ஆகியோரின் இலக்குகளை வீழ்த்தி வங்காளதேச அணியினை 41 ஓட்டங்களில் 5 இலக்குகள் என்று கட்டுப்படுத்த உதவினார். இந்தப் போட்டியில் கர்நாடகா 4 இலக்குகள் வித்தியாசத்தில் வெற்றி பெற்றது.

இவர் பிப்ரவரி 25, 2017 அன்று 2016-17 விஜய் அசாரே கோப்பை தொடரில் கர்நாடகாவுக்காக தனது பட்டியல் அ துடுப்பாட்டப் போட்டியில் அறிமுகமானார். 21 சனவரி 2018 அன்று 2017–18 சையத் முஷ்டாக் அலி கோப்பைத் தொடரில் கர்நாடகாவுக்காக தனது இருபது20போட்டியில் அறிமுகமானார்.

2018–19 விஜய் அசாரே கோப்பையில் கர்நாடகா அணிக்காக முன்னணி விக்கெட் வீழ்த்தியவராகத் திகழ்ந்தார். ஏழு போட்டிகளில் பதின்மூன்று இலக்குகளைக் கைப்பற்றினார்.

சர்வதேச போட்டிகள்

ஒருநாள் போட்டிகள் 
மார்ச் 2021 இல், இங்கிலாந்துக்கு எதிரான தொடருக்கான இந்தியாவின் ஒருநாள்  அணியில் அவர் இடம் பெற்றார். 2021 மார்ச் 23 அன்று இங்கிலாந்துக்கு எதிராக ஒருநாள் போட்டியில் அறிமுகமானார். இவர்  ஜேசன் ராய் என்பவரை முதல் இலக்காக வீழ்த்தினார். தனது முதல் போட்டியிலேயே 4 இலக்குகளைக் கைப்பற்றினார்.இந்தப் போட்டியில் இந்திய அணி 66 ஓட்டங்களில் வெற்றி பெற்றது.

2023 உலகக் கிண்ணத்துடுப்பட்டத் தொடரில் ஹர்திக் பாண்டியா காயம் காரணமாக விலகியதால் இவர் அணியில் இடம்பெற்றார்.

சான்றுகள்

வெளி இணைப்புகள் 

 

இந்தியத் துடுப்பாட்டக்காரர்கள்
வாழும் நபர்கள்
1996 பிறப்புகள்
சகாரிகா

சாகரிகா (Sagarika) (செப்டம்பர் 4, 1970) சாகரிகா முகர்ஜியாகப் பிறந்த இவர் இந்தியாவைச் சேர்ந்த ஒரு பாடகியும், நடிகையும் ஆவார். தனியாகப் பாட ஆரம்பிப்பதற்கு முன்பு, இவர் தனது தம்பி ஷானுடன் சேர்ந்து பாடி வந்தார். அவருடன் சேர்ந்து கியூ-பங்க்,ரூப் இன்கா மஸ்தானா,நௌஜவான் போன்ற இசைத் தொகுப்புகளை வெளியிட்டார்.

சுயசரிதை 
சாகரிகா முகர்ஜி 4 செப்டம்பர் 1970 இல் பிறந்தார். 1979ஆம் ஆண்டில் "ஷயாத்" படத்தில் தனது தந்தை மானஸ் முகர்ஜியின் இசையமைப்பில் குழந்தை பின்னணிப் பாடகியாக அறிமுகமானார். இவர் தனியாக பாட அரம்பித்த பிறகு மா இசைத் தொகுப்பை வெளியிட்டார். இவரது இட்ஸ் ஆல் எபௌட் லவ் என்ற இசைத் தொகுப்பு 2006இல் யுனிவர்சல் டிஸ்ட்ரிபியூஷன் நிறுவனம் வெளியிட்டது. 

இவர் "பால்" பாடலில் பாக்கித்தான் இசைக்குழுவான ஸ்ட்ரிங்ஸுடன் இணைந்து பணியாற்றினார். இது குழுவின் நான்காவது இசைத் தொகுப்பான தானியில் இடம்பெற்றுள்ளது .

திருமணம் 
இவர் போர்த்துகீசிய உணவக உரிமையாளரான மார்ட்டின் டா கோஸ்டா என்பவரை மணந்தார்.

மேற்கோள்கள்

வெளி இணைப்புகள் 

Straight Answers Times of India - December 2, 2003

வாழும் நபர்கள்
1970 பிறப்புகள்
இந்திய நடிகைகள்
இந்தியப் பாடகர்கள்
இராவ் கோபால் இராவ்

இராவ் கோபால் இராவ் (Rao Gopal Rao) (14 சனவரி 1937 - 13 ஆகத்து 1994) ஒரு இந்திய நடிகரும், தயாரிப்பாளருமாவார். இவர்,தெலுங்குத் திரைப்படத்துறையிலும், தெலுங்கு நாடகங்களிலும் தனது படைப்புகளுக்கு பெயர் பெற்றவர். நாற்பது ஆண்டுகளுக்கும் மேலாக நீடித்த ஒரு திரைப்பட வாழ்க்கையில், நானூறுக்கும் மேற்பட்ட திரைப்படங்களில் பலவிதமான கதாபாத்திரங்களில் நடித்திருந்தார். இவர், நகைச்சுவை வேடங்களுடன் முன்னணி எதிரி கதாபாத்திரங்களின் கொடூரமான சித்தரிப்புகளுக்கு அறியப்பட்டார். 1990ஆம் ஆண்டில் ஆந்திரப் பல்கலைக்கழகம் இவருக்கு "கலா பிரபூர்ணா" என்ற பட்டத்தை வழங்கியது. மேலும் 1987ஆம் ஆண்டில் "நாதவிராத்", "சித்தூரு நாகையா விருது" போன்றவையும் வழங்கப்பட்டது.

திரைப்படங்கள் 
முத்யாலா முக்கு (1975), பக்த கண்ணப்பா (1976), கோரண்ட தீபம் (1978), மனவூரி பாண்டவுலு (1978), கலியுக ராவணாசுருடு (1980), தியாகய்யா (1981), ஊரிகி மோனகாடு (1981), குடாச்சாரி நெ. 1 (1983) 1983), கைதி (1983), சேலஞ் (1984), ஜாக்கி (1985), புல்லட் (1985), அத்தகு யமுடு அம்மாய்கி மொகுடு (1989), லாரி டிரைவர் (1990), கொண்டவீதி தொங்கா (1990), கேங்க் லீடர் (1991) போன்ற படைப்புகளில் எதிமறை பாத்திரங்களில் நடித்ததற்காக அறியப்பட்டார்

ஆரம்பகால வாழ்க்கை 
இராவ் கோபால் இராவ் 1937 இல் இந்தியாவின் ஆந்திராவின் காக்கிநாடா அருகே கங்கனபள்ளியில் பிறந்தார். இவர் தனது சொந்தத் தயாரிப்பு நிறுவனம் மூலம் மேடையில் தனது வாழ்க்கையைத் தொடங்கினார். மேலும் பல நாடகங்களிலும் நடித்தார். எஸ். வி. ரங்கராவ் இவரது நாடகங்களைப் பார்த்து பக்த பொட்டானா (1966) என்ற படத்தின் இயக்குநர் குட்டா இராமிநீதுவுக்கு பரிந்துரை செய்தார். இவர், இந்த படத்திற்கு உதவி இயக்குநராக பணியாற்றினார். பங்காரு சங்கெல்லு, மூகா பிரேமா உள்ளிட்ட பிற படங்களில் உதவி இயக்குநராகவும் பணியாற்றினார்.

அரசியல் 
1984-85ல் ஆந்திரப் பிரதேச சட்டமன்றத்திற்கும் இந்திய நாடாளுமன்றத்திற்கும், அப்போதைய ஆந்திராவின் முதல்வராக இருந்த என். டி. ராமராவால் நியமிக்கப்பட்டார். இவர் ஏப்ரல் 3, 1986 முதல் 1992 ஏப்ரல் 2 வரை மாநிலங்களவையில் உறுப்பினராக இருந்தார்

இறப்பு 
இவர் 1994 ஆகத்து 13 அன்று தனது 57 வயதில் இறந்தார். பிரேமா & கோ என்ற திரைப்படம் இவரது மரணத்திற்குப் பிறகு வெளியிடப்பட்டது. இவரது மகன் ராவ் ரமேஷ் தெலுங்குத் திரைப்பட நடிகராக இருக்கிறார்.

மேற்கோள்கள்

வெளி இணைப்புகள் 
 

இந்திய நடிகர்-அரசியல்வாதிகள்
தெலுங்கு நகைச்சுவையாளர்கள்
1994 இறப்புகள்
1937 பிறப்புகள்
பெண்கள் தேர்வுத் துடுப்பாட்டம்

பெண்கள் தேர்வுத் துடுப்பாட்டம் (Women's Test cricket) பெண்கள் துடுப்பாட்ட அணிகளால் விளையாடப்படும் அதிக நிறைவுகள் கொண்ட துடுப்பாட்ட வடிவம் ஆகும். இது ஆண்களால் விளையாடப்படும் தேர்வுத் துடுப்பாட்டத்தினை ஒத்தது.இது நான்கு ஆட்டப் பகுதிகளைக் கொண்டது. குறைந்த பட்சம் நான்கு நாட்களுக்கு மேல் விளையாடப்படும் துடுப்பாட்ட வடிவம் ஆகும். ஆனால் நடுவர் மற்றும் மைதான அளவு ஆகியவற்றில் ஆண்களுக்கான துடுப்பாட்ட வடிவத்தில் இருந்து சற்று மாறுபடுகிறது. 1934 ஆம் ஆண்டில் இங்கிலாந்து மற்றும் ஆத்திரேலிய அணிகளுக்கு இடையே முதல் போட்டி நடைபெற்றது. இதில் இதில் இங்கிலாந்து ஒன்பது இலக்குகள் வித்தியாசத்தில் வெற்றி பெற்றது.

நாடுகள் 
பத்து பெண்கள் அணிகள் இதுவரையில் தேர்வுத் துடுப்பாட்டப் போட்டிகளில் விளையாடி உள்ளது.1934-35 ஆம் ஆண்டில் இங்கிலாந்து அணி ஆஸ்திரேலியா மற்றும் நியூசிலாந்து ஆகிய நாடுகளுக்கு  சுற்றுப்பயணம் செய்து விளையாடியது. இந்த மூன்று அணிகளும் குறைந்தது 45 போட்டிகளில் விளையாடியுள்ளன. தென்னாப்பிரிக்கா அணி1960 இல் முதல் போட்டியில் விளையாடியது.  இருப்பினும், நாட்டின் நிறவெறி கொள்கை காரணமாக சர்வதேச விளையாட்டிலிருந்து அவர்கள் விலக்கப்பட்டதன் காரணமாக  அவர்கள் பதினொரு போட்டிகளில் மட்டுமே விளையாடியுள்ளனர். இது இந்தியா மற்றும் மேற்கிந்திய தீவுகளை விட குறைவான போட்டி எண்ணிக்கை ஆகும்.பாகிஸ்தான், அயர்லாந்து, நெதர்லாந்து மற்றும் இலங்கை தேர்வு கிய நான்கு அணிகளும் ஐந்துக்கும் குறைவான  போட்டிகளில் போட்டியிட்டன.

மேலும் காண்க 

 பெண்கள் ஒருநாள் பன்னாட்டுத் துடுப்பாட்டம்
 பெண்கள் பன்னாட்டு இருபது20

சான்றுகள் 

 
தேர்வுத் துடுப்பாட்டம்
ஜோதி மீனா

ஜோதி மீனா (Jyothi Meena) என்பவர் ஒரு இந்திய திரைப்பட நடிகை ஆவார். இவர் முதன்மையாக தமிழ் படங்களில் நடித்தார். இவர் உள்ளத்தை அள்ளித்தா,  அழகான நாட்கள் ஆகிய திரைப்படங்களில் துணை கதாபாத்திரத்தில் நடித்ததற்காகவும்,  குத்தாட்டப் பாடல்களில் ஆடியதற்காகவும்  சிறப்பாக அறியப்படுகிறார்.

தனிப்பட்ட வாழ்க்கை 
இந்திய ஒன்றியம், தமிழ்நாட்டின் சென்னையில் ஜோதி மீனா  பிறந்தார். இவர் நடிகை ஜோதிலட்சுமியின் மகள் ஆவார்.  இவரது தந்தை ஓர் ஒளிப்பதிவாளர் ஆவார். இவரது தாயார் இரத்த புற்றுநோயால் 2016 ஆகஸ்ட் 8 ஆம் தேதி சென்னையில் உள்ள அவரது வீட்டில் காலமானார்.

தொழில் 
இவர் முதலில் சரத்குமாரின் படமான ரகசிய போலிஸ் என்ற  திரைப்படத்தில் நடித்தார். பின்னர் உள்ளத்தை அள்ளித்தா, அழகான நாட்கள், கோபாலா கோபாலா போன்ற படங்களிலில் குறிப்பிடத்தக்க துணை கதாபாத்திரங்களில் நடித்தார். மேலும் அஜித் குமார், பிரபு, சரத்குமார் ஆகியோருடன் குத்தாட்டப் பாடல்களில் ஆடினார். திருமணத்திற்குப் பிறகு இவர் நடிப்பிலிருந்து ஓய்வு பெற்றார். 2017 அக்டோபரில், ஒரு நேர்காணலின் போது,  நல்ல கதாபாத்திரம் வந்தால் தான் மீண்டும் நடிக்க வருவதாக கூறினார்.

திரைப்படவியல்

குறிப்புகள் 

தமிழ்த் திரைப்பட நடிகைகள்
வாழும் நபர்கள்
லின்னேயன் சங்க விலங்கியல் ஆய்விதழ்

லின்னேயன் சங்க விலங்கியல் ஆய்விதழ் (Zoological Journal of the Linnean Society) என்பது சக மதிப்பாய்வு செய்யப்பட்ட அறிவியல் ஆய்விதழ் ஆகும். இதில் விலங்கியலில் பல்வேறு பிரிவுகளில் நடைபெறும் ஆய்வுகளை வெளியிடுகிறது. ஓக்ஸ்போர்ட் பல்கலைக்கழகப் பதிப்பகம் லின்னேயன் சங்கத்திற்காக இவ்வாய்விதழை வெளியிடுகிறது. இந்த இதழின் தலைமை தொகுப்பாசிரியர் மார்டன் கிறிஸ்டென்ஹஸ் (லின்னேயன் சங்கம்) ஆவார். இது 1856ஆம் ஆண்டில் இலண்டனில் உள்ள லின்னேயன் சங்க செயல்முறைகளின் ஆய்விதழாக நிறுவப்பட்டது. 1866இல் இலண்டன் லின்னேயன் சங்க செயல்முறை இதழ் எனப்பெயரிடப்பட்ட இந்த இதழ் 1969ஆம் ஆண்டு லின்னேனியன் சங்க விலங்கியல் ஆய்விதழ் என மறுபெயரிடப்பட்டது.

சுருக்கம் மற்றும் அட்டவணைப்படுத்தல் 
ஆய்விதழில் வெளியாகும் ஆய்வுக் கட்டுரைகளின் சுருக்கம் கீழ்க்கண்ட தரவுத்தளங்களில் அட்டவணைப்படுத்தப்படுகிறது:

ஆய்விதழ் மேற்கோள் அறிக்கைகளின்படி, இந்த ஆய்விதழின் 2019இன் தாக்கக் காரணி 2.824 ஆகும்.

மேற்கோள்கள்

வெளி இணைப்புகள் 

 

விலங்கியல் ஆய்விதழ்கள்
ஆங்கில அறிவியல் ஆய்விதழ்கள்
பிரசாத் முரெல்லா

பிரசாத் முரெல்லா (Prasad Murella) என்பவர் ஒரு இந்திய திரைப்பட ஒளிப்பதிவாளர் ஆவார். இவர் முதன்மையாக தெலுங்குத் திரைப்படங்களில் பணியாற்றுகிறார். இவர் முதலில் தமிழ் திரையுலகில் அறிமுகமானார்.

தனிப்பட்ட வாழ்க்கை 
இவர்  விசயவாடாவில் பிறந்தார். அங்கேயே  பள்ளிக் கல்வி, உயர் கல்வி போன்றவற்றை முடித்தார். திரைப்படங்களின் மீதான ஆர்வம் காரணமாக, இவர் சென்னைக்குச் சென்று ரவி யாதவ், டி. சங்கர் போன்ற பல ஒளிப்பதிவாளர்களிடம் உதவியாளராக இருந்தார்.

தொழில் 
2000 ஆம் ஆண்டில் சுந்தர் சி. இயக்கிய அழகான நாட்கள் என்ற  திரைப்படத்தின் மூலம் தனது தொழில் வாழ்க்கையைத் தொடங்கினார். பின்னர் தெலுங்கில் 2004 ஆம் ஆண்டில் சறீனு வைட்லா இயக்கிய வெங்கி படத்தின் மூலம் தெலுங்கில் அறிமுகமானார், அதே ஆண்டில் சாந்தி என்ற மற்றொரு படத்திற்கும் ஒளிப்பதிவு செய்தார். இவர் 2004 ஆம் ஆண்டில் தேவதையைக் கண்டேன் படத்தின் வழியாக மீண்டும் தமிழ் படங்களில் பணிபுரியச் சென்றார். 2006 ஆம் ஆண்டு வரை சின்னா, ரெண்டு ஆகிய படங்களுக்கு பணிபுரிந்தார்.

2007 ஆம் ஆண்டில், தெலுங்கு படமான தெலு படத்திலிருந்து மீண்டும் தெல்ங்கு படங்களுக்கு ஒளிப்பதிவு செய்யத் தொடங்கினார். அதன்பிறகு  தெலுங்கு திரைத்துறையிலேயே இருந்து வருகிறார். நமோ வெங்கடேசா படத்திற்கான சிறந்த ஒளிப்பதிவாளருக்கான 2010 ஆண்டுக்கான நந்தி விருது இவருக்கு வழங்கப்பட்டது. இது ஆந்திர அரசு வழங்கிய விருது ஆகும். சிறந்த ஒளிப்பதிவாளருக்கான (தெலுங்கு) சிமா விருதையும் 2013 ஆம் ஆண்டு அத்தாரிண்டிகி தாரேதி திரைப்படத்திற்காக பெற்றார்.

திரைப்படவியல்

மேற்கோள்கள்

வெளி இணைப்புகள் 
 

1968 பிறப்புகள்
வாழும் நபர்கள்
கிருஷ்ணா மாவட்ட நபர்கள்
ஆந்திரப் பிரதேச நபர்கள்
தமிழ்த் திரைப்பட ஒளிப்பதிவாளர்கள்
பூஜாப்புரம்

பூஜாப்புரம் (Poojappura) என்பது தென்னிந்திய மாநிலமான கேரளாவின்திருவனந்தபுரத்தின் புறநகர்ப் பகுதியாகும். இது "திருவனந்தபுரத்தின் ஆன்மா" என்று அழைக்கப்படுகிறது. இது நகரின் தென்கிழக்கு பகுதியில் அமைந்துள்ளது. ஜகதி, கரமனை, முடவன்முகல் மற்றும் திருமலை ஆகியவற்றால் சூழப்பட்டுள்ளது. இந்த இடம் ஒரு காலத்தில் விஜயதசமி பண்டிகை காலங்களில் வழிபாட்டு இடமாக பயன்படுத்தப்பட்டு வந்துள்ளது. நவராத்திரி நோன்பின் போது திருவிதாங்கூர் மன்னர் இங்கு வந்ததால் பூஜாப்புரம் என்ற பெயர் வந்தது. விஜயதசமி நாளில், பறவை காவடி, சூர்யகாவடி, மயில்காவடி, அக்னிகாவடி போன்ற மிகப்பெரிய காவடி ஊர்வலங்களும் நடைபெறுகிறது.

மத்திய சிறை 
பூஜாப்புரம் கேரள மத்திய சிறைச்சாலைக்காக அறியப்படுகிறது. மத்திய சிறை மாநிலத்தின் மிகப் பழமையான ஒன்றாகும். இது திருவிதாங்கூர் மன்னரின் ஆட்சிக் காலத்தில் பிரித்தானியப் பொறியாளர்களால் கட்டப்பட்டது. மாநில கல்வி துறை (பரிக்சா பவன்), எச். எல். எல். லைஃப் கேர் தலைமை அலுவலகம் (முன்னர் ஹிந்துஸ்தான் லேடெக்ஸ் நிறுவனம்), திருவாங்கூர் ஸ்டேட் வங்கி தலைமை அலுவலகம், பாரதீயம் அறக்கட்டளை ஆகியவையும் இங்கு அமைந்துள்ளது.

குறிப்பிடத்தக்க நபர்கள் 

 மோகன்லால்
 எம். ஜெயசந்திரன் - இசை அமைப்பாளர்
 கோபிநாத் முத்துக்காடு - பூஜாப்புராவில் மேஜிக் அகாதமியை நிறுவிய மந்திரவாதி
 நெள்ளியோடு வாசுதேவன் நம்பூதிரி - கதகளி கலைஞர் 
 பத்மராஜன் - மலையாளத் திரைப்பட இயக்குநர்
 நமீதா பிரமோத் - நடிகை
 பிரியதர்சன் - இந்திய திரைப்பட இயக்குநர்
 பூஜாப்புரம் இரவி - மலையாள நகைச்சுவை நடிகர்
 ஜி. சங்கர் - கட்டிடக் கலைஞர்
 பிரித்விராஜ் சுகுமாரன் - மலையாளத் திரைப்பட நடிகர்

குறிப்புகள் 

Coordinates on Wikidata
கேரள மாநிலத்திலுள்ள ஊர்களும் நகரங்களும்
மருதமுத்து

மருதமுத்து (Muruthamuthu) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் கங்கவள்ளி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
சிசிர் அதிகாரி

சிசிர் அதிகாரி (Sisir Kumar Adhikari) (பிறப்பு: 19 செப்டம்பர் 1941) இவர் 2009 முதல் இந்திய நாடாளுமன்றத்தின்  மக்களவை உறுப்பினராக இருமுறையும், மேற்கு வங்க சட்ட மன்ற உறுப்பினராக இரு முறையும் பதவி வகித்தவர். 

முதலில் சிசிரி அதிகாரி, மன்மோகன் சிங் அமைச்சரவையில் இந்திய அரசின் ஊரக வளர்ச்சி அமைச்சகத்தில் துணை அமைச்சராக  25 மே 2009 முதல் 22 செப்டம்பர் 2012 முடிய பதவி வகித்தவர். .

இவரது மகன்களில் சுவேந்து அதிகாரி மற்றும் திபேந்து அதிகாரி பாரதிய ஜனதா கட்சியில் உள்ளனர்.  

இவர் இந்திய தேசிய காங்கிரசு கட்சியில் 1972 முதல் 1998 முடியவும், பின்னர் அகில இந்திய திரிணாமுல் காங்கிரசு கட்சியில் 1998 முதல் 2021 முடியவும் இருந்தவர். மார்ச் 2021-இல் சிசிர் அதிகாரி பாரதிய ஜனதா கட்சியில் இணைந்துள்ளார்.

மேற்கோள்கள்

1941 பிறப்புகள்
16வது மக்களவை உறுப்பினர்கள்
17வது மக்களவை உறுப்பினர்கள்
இந்திய அரசியல்வாதிகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
மேற்கு வங்காள நபர்கள்
இரா. மாசிலாமணி

இரா. மாசிலாமணி (R. Masilamani) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் மயிலம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
கே. எஸ். தென்னரசு

கே. எஸ். தென்னரசு  (	K. S. Thennarasu) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் ஈரோடு கிழக்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக 
2023ல் நடந்த இடைத்தேர்தலில் ஈரோட்டு கிழக்கு தொகுதியில் தோல்வியடைந்தார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஏ. பி. சக்திவேல்

ஏ. பி. சக்திவேல் (A. B. Sakthivel) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சேலம்-தெற்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
கோ. வெங்கடாசலம்

கோ. வெங்கடாசலம் (G. Venkatachalam) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2011 மற்றும் 2016ஆம் ஆண்டு தமிழக சட்டசபைக்கான தேர்தலில் சேலம் மேற்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ப. மனோன்மணி

ப. மனோன்மணி (P. Manonmani) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வீரபாண்டி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
சேலம் மாவட்ட நபர்கள்
வி. ஜி. ராஜேந்திரன்

வி. ஜி. ராஜேந்திரன் (V. G. Raajendran) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருவள்ளூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
பூரிபந்தா அப்பலா சுவாமி

பூரிபந்தா அப்பலா சுவாமி (Puripanda Appala Swamy) (1904 – 1982), அப்பலாசுவாமி என்றும் அழைக்கப்படும் இவர் மொழியியலாளரும், எழுத்தாளரும், மொழிபெயர்ப்பாளரும், பத்திரிகையாளரும், பத்திரிக்கை ஆசிரியரும் ஆவார்.

ஆரம்ப கால வாழ்க்கை 
இவர் 1904 நவம்பர் 13ஆம் தேதி ஆந்திராவின் விசயநகர மாவட்டம் சாலூரில் பிறந்தார். ஆரம்பக் கல்விக்குப் பிறகு, தெலுங்கு, சமசுகிருதம், ஒரியா, இந்தி, வங்காளம், ஆங்கிலம் உள்ளிட்ட பல மொழிகளைக் கற்றுக்கொண்டார்.

வாழ்க்கை 
இந்திய சுதந்திர இயக்கத்தில் குறிப்பாக ஒத்துழையாமை இயக்கம், அரிசனர்களின் மேம்பாடு, காதி பிரச்சாரா இயக்கம் ஆகியவற்றில் இவர் தீவிரமாக பங்கேற்றார். விசாகப்பட்டினத்தில் அகில இந்திய காதி சங்கத்தில் அமைப்பாளராக பணியாற்றினார்.

இவர் ஊடகவியல் துறையில் வெவ்வேறு வகைகளில் தனது திறமையை வெளிப்படுத்தியுள்ளார். 'ஸ்வாசக்தி' என்ற தேசிய செய்தித்தாளின் இணை ஆசிரியராகவும் பணியாற்றியுள்ளார். இவர் "ஆந்திர பத்ரிகா" என்ற பத்திரிக்கையில் 12 ஆண்டுகளாக சுதந்திரமான பத்திரிகையாளராக கட்டுரைகளை எழுதி வந்தார். இவர் மிகவும் தகவல்கள் நிறைந்த தலையங்கங்களுடன் 'சத்தியவானி' என்ற பத்திரிகையை நடத்தி வந்தார் . இலக்கிய ஆர்வலர்களிடமிருந்து பாராட்டைப்பெற்ற 'வைசாக்கி' என்ற மாத இதழை வெளியிடட்டு வந்தார்.

சாகித்திய அகாதமி விருது பெற்ற தெலுங்கு எழுத்தாளரான சிறீ சிறீயை வெளிக்கொணர்ந்தார்.

ஆந்திராவில் நூலக இயக்கத்தில் தீவிரமாக ஈடுபட்டார். பார்வதிபுரம், ஸ்ரீராமவரம் ஆகிய ஊர்களில் நூலகங்களை மேபடித்தினார். மேலும் மாராக்கம் என்ற இடத்தில் ஒரு நூலகத்தை நிறுவியுள்ளார். இவர் ஆந்திரப் பிரதேச நூலகச் சங்கத்தின் வாழ்நாள் உறுப்பினராக இருந்தார்.

விசாகா எழுத்தாளர்கள் சங்கத்தின் தலைவராகவும், ஆந்திரப் பிரதேசத்தின் லலித கலா அகாடமியின் உறுப்பினராகவும், சாகித்ய அகாடமியின் உறுப்பினராகவும்  இருந்துள்ளார். இந்திய இலக்கியத்தில் இவர் செய்த பங்களிப்புகளுக்காக 1973ஆம் ஆண்டில் ஆந்திர பல்கலைக்கழகத்தால் இவருக்கு கலாப்பிரபூர்ணா என்ற பட்டம் வழங்கப்பட்டது.

இறப்பு 
இவர் நவம்பர் 18, 1982 அன்று தனது 78 வயதில் இறந்தார்.

மரியாதை 
விசாகப்பட்டினத்தின் கடற்கரை சாலையில் இவருக்கு சிலை ஒன்று அமைக்கப்பட்டது. சுருக்கமான சுயசரிதை புத்தகம் ஒன்று துவானா சாஸ்திரியும், பந்தி சத்யநாராயணா என்பவரும் இணைந்து எழுதி வெளியிடப்பட்டது.

மேற்கோள்கள்

மேலும் படிக்க 
 Luminaries of 20th Century, Potti Sreeramulu Telugu University, Hyderabad, 2005.
 Telugu tejam Puripanda Appalasvami : jivitam-sahityam: (Puripanda Appalasvami (1904–1982) satajayanti sanvatsara pracurana by Dva. Na Sastri, Visalandhra pablising haus, Hyderabad, 2005.
 Oriya Sahitya Caritra, Potti Sreeramulu Telugu University, 2000. ; 

இந்திய ஆங்கில எழுத்தாளர்கள்
இந்தி எழுத்தாளர்கள்
வங்காள எழுத்தாளர்கள்
கன்னட எழுத்தாளர்கள்
1982 இறப்புகள்
1904 பிறப்புகள்
தெலுங்கு எழுத்தாளர்கள்
அஞ்சு அரவிந்த்

அஞ்சு அரவிந்த் (Anju Aravind) என்பவர் தென்னிந்திய திரைப்பட நடிகை ஆவார். இவர் குறிப்பாக  மலையாளம், தமிழ் கன்னட படங்களில் நடித்துள்ளார்.

திரைப்படவியல்

குறிப்புகள்

வெளி இணைப்புகள் 

தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
கன்னடத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
கேரள நடிகைகள்
பி. முருகன்

பி. முருகன் (P. Murugan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வேப்பனபள்ளி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
பி. எம். நரசிம்மன்

பி. எம். நரசிம்மன் (P. M. Narasimhan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருத்தணி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
கே. இரா. இராஜகிருஷ்ணன்

கே. இரா. இராஜகிருஷ்ணன் (K. R. Rajakrishnan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் அந்தியூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஏ. ராமு

ஏ. ராமு (Ramu) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் குன்னூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
எஸ். ராஜா

எஸ். ராஜா (S. Raja) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சங்ககிரி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
அஸ்வினி பைதே-தேஷ்பாண்டே

விதூசி அஸ்வினி பைதே-தேஷ்பாண்டே (Ashwini Bhide-Deshpande) (பிறப்பு: அக்டோபர் 7, 1960) மும்பையைச் சேர்ந்த இந்துஸ்தானி இசை பாடகராவார். இவர் ஜெய்ப்பூர்-அட்ரௌலி கரானா பாரம்பரியத்தைச் சேர்ந்தவர்.

ஆரம்பகால வாழ்க்கையும் பயிற்சியும் 
வலுவான இசை மரபுகளைக் கொண்ட ஒரு குடும்பத்தில் மும்பையில் பிறந்த அஸ்வினி தனது ஆரம்பகால  பயிற்சியை நாராயணராவ் தாதர் என்பவரின் வழிகாட்டுதலின் கீழ் தொடங்கினார். புதில்லி காந்தர்வ மகாவித்யாலயத்திலிருந்து தனது இசை விஷாரத்தை முடித்தார். அப்போதிருந்து, இவர் ஜெய்ப்பூர்-அட்ரௌலி பாணியில் தனது தாயார் மானிக் பைதேவிடம் இசையைக் கற்றுக் கொண்டார். அஸ்வினி இரத்னாகர் பாயிடமிருந்து 2009இல் இறக்கும் வரை வழிகாட்டுதலையும் பெற்றார்.

நுண்ணுயிரியலில் முதுகலை பட்டம் பெற்ற இவர் மும்பையில்] அமைந்துள்ள பாபா அணு ஆராய்ச்சி மையத்திலிருந்து உயிர்வேதியியலில் முனைவர்  பட்டம் பெற்றார். அகில பாரதிய கந்தர்வ மகாவித்யாலய வாரியத்திலிருந்து இசை விசாரத் பட்டமும், இசையில் முதுகலை பட்டம் பெற்றார்.

நிகழ்த்தும் தொழில் 
தனது முனைவர் ஆராய்ச்சியை முடிக்கும் வரையில் இசையில் தொழில்முறை வாழ்க்கையைத் தொடரும் எண்ணம் இவருக்கில்லை. பின்னர், சஞ்சீவ் அபயங்கருடன் இவரது 'ஜஸ்ராங்கி ஜுகல்பந்தி இசை நிகழ்ச்சிகள்' பார்வையாளர்களிடமிருந்து கலவையான வரவேற்பைப் பெற்றது.  தொராண்டோவின் ராக்-மாலா இசைச் சங்கத்துக்காக 2019ஆம் ஆண்டில் கனடாவின் தொராண்டோவிலுள்ள ஆகா கான் அருங்காட்சியகம் உட்பட உலகெங்கிலும் உள்ள புகழ்பெற்ற இடங்களில் நிகழ்ச்சிகளை நிகழ்த்தியுள்ளார்.

வெளியீடுகள்

Publications
 Ragarachananjali (Rajhansa Prakashan; 2004) - Book and CD of self composed bandishes
 Ragarachananjali 2 (Rajhansa Prakashan; 2010) - Book and CD of self composed bandishes
 Madam Curie - मादाम क्युरी (2015) - Marathi translation of Eve Curie's biography of Marie Curie.

மேற்கோள்கள்

வெளி இணைப்புகள் 

 Ashwini Bhide-Deshpande's Website 
 Structure and balance 
 The Jaipur gharana (includes sound samples)

வாழும் நபர்கள்
1960 பிறப்புகள்
இசைக் கலைஞர்கள்
இந்தியப் பாடகிகள்
கர்ணன் (2021 திரைப்படம்)

கர்ணன்  2021 இல் வெளிவந்த தமிழ்த் திரைப்படம் ஆகும். இத்திரைப்படத்தை மாரி செல்வராஜ் எழுதி இயக்கியுள்ளார். வி கிரியேஷன்ஸ் நிறுவனம் சார்பில் கலைப்புலி எஸ். தானு தயாரித்துள்ளார். இத்திரைப்படத்திற்கு சந்தோஷ் நாராயணன் இசையமைத்துள்ளார். தனுஷ், யோகி பாபு, லால்,  நடராஜன் சுப்பிரமணியம் ஆகியோர் முக்கியக் கதாப்பாத்திரத்தில் நடித்துள்ளனர். இப்படத்தின் கதையானது 1995 கொடியன்குளம் சாதிக் கலவரத்தை அடிப்படையாக கொண்டது.

கதை மாந்தர்கள் 
 தனுஷ் – கர்ணன்
 லால் – ஏமன் (எ) ஏமராஜா
 நடராஜ் (நட்டி) – க. கண்ணபிரான்
 யோகி பாபு – வடமலையான்
 ரஜிஷா விஜயன் – திரௌபதை
 ஜி. எம். குமார் – மா. துரியோதனன்
 அழகம் பெருமாள்
 சண்முகராஜன்
 பூ ராமு – (கர்ணனின் தகப்பன்)
 லட்சுமி பிரியா சந்திரமெளலி – பத்மினி
 கௌரி ஜி. கிசன் – பொயிலாள்
 சுபத்ரா – (கர்ணனின் தாய்)
 ஜானகி
 மதன் தக்சிணாமூர்த்தி

வெளியீடு 
2021 ஆம் ஆண்டு ஏப்ரல் மாதம் 9 ஆம் தேதி இத்திரைப்படம் திரையரங்குகளில் வெளியானது.

மேற்கோள்கள் 

இந்தியத் தமிழ்த் திரைப்படங்கள்
மாரி செல்வராஜ் இயக்கிய திரைப்படங்கள்
தனுஷ் நடித்துள்ள திரைப்படங்கள்
2021 தமிழ்த் திரைப்படங்கள்
தமிழ் சண்டைத் திரைப்படங்கள்
சந்தோஷ் நாராயணன் இசையமைத்த திரைப்படங்கள்
அவிவா இந்தியா

அவிவா இந்தியா (Aviva India) ஒரு இந்திய ஆயுள் காப்பீட்டு நிறுவனம், இங்கிலாந்து ஆயுள் காப்பீட்டு நிறுவனமான அவிவா பி.எல்.சி மற்றும் இந்திய கூட்டு நிறுவனமான  டாபர் குழுமம்  ஆகியவற்றுக்கு இடையிலான ஒரு கூட்டு முயற்சியாகும்.அவிவா சூலை 2002 இல் இந்தியாவின் பழமையான வணிக நிறுவனங்களில் ஒன்றான டாபர் குழுமத்துடன் ஒரு கூட்டு முயற்சியாக செயல்பட தொடங்கியது.இந்திய காப்பீட்டுத் துறை விதிகளின்படி,அவிவா பி.எல்.சிக்கு 49% பங்குகளும்,டாபர்க்கு ஜே.வி கூட்டணியில் 51% பங்குகளும் உள்ளன.

செயல்பாடுகள் 

அவிவா சமீபத்திய ஆண்டுகளில் ஆன்லைன் இயங்குதளத்தில் கவனம் செலுத்தி வருகிறது,மேலும் அவிவா ஐ−லைப்,அவிவா உடல்நலம் காத்தல் உள்ளிட்ட பல தயாரிப்புகள்,வாடிக்கையாளர்களுக்கு புரிந்துகொள்வதற்க்கும் வாங்குவதற்க்கும் எளிதாக புதிய வடிவங்கள் மற்றும் தயாரிப்புகளில் கவனம் செலுத்துகிறது.

தயாரிப்புகள் 

நவீன முறையில் பொருள்கள் தயாரிப்பு மற்றும் இலாபக் கொள்கைகள் அறிமுகப்படுத்திய நிறுவனங்களின் பட்டியலில்  அவிவா இந்தியாவும் இருந்தது.அதன் தயாரிப்புகளில் நிலையான கால பாதுகாப்பு திட்டங்கள் (அவிவா லைஃப்சில்ட் பிளாட்டிம்) மற்றும் ஒற்றை பிரீமியம் திட்டங்கள்.

கூட்டாண்மை சமூக பொறுப்பு 

அவிவா இந்தியா ஒவ்வொறு ஆண்டும் பல்வேறு நகரங்களில் அவிவா பெரிய கவ்விச் சுவரை நடத்துகிறது,இந்த திட்டத்தின் முலம் வரிய குழந்தைகளுக்கான புத்தகங்களை சேகரிக்கிறது.கடந்த மூன்று ஆண்டுகளில்,அவிவா பெரிய கல்விச் சுவர் 2 மில்லியனுக்கு அதிகமான புத்தகங்களை சேகரித்துள்ளது.அவை நாடு முழுவதும் 500,000க்கும் மேற்பட்ட வறிய குழந்தைகளுக்கு வழங்கப்பட்டுள்ளன. அவிவா பெரிய கல்விச் சுவர் 2011 இல் மட்டும் 1.1 மில்லியனுக்கும் அதிகமான புத்தகங்களை சேகரிதத்து.இது அந்த ஆண்டிற்கான "புத்தகங்களின் மிகபெரிய சுவர்"  என்று லிம்கா சாதனை புத்தகத்தில் பதிவு செய்தது.இது குழந்தை உரிமை சாம்பியன் விருது,வெண்கல விருது உட்பட பல விருதுகளைப் பெற்றுள்ளது.லண்டனின் பாஃப்டா,2012 இல் இந்தியா பி.ஆர்& கார்ப்பரேட் விருதுகளை பெற்றுள்ளது.

சான்றுகள்

வெளி இணைப்புகள் 

 Official Website

காப்பீட்டு நிறுவனங்கள்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பி. ஸ்வேதா

பி. ஸ்வேதா (P. Shwetha) என்பவர் ஒரு இந்திய நடிகை ஆவார். இந்திய ஒன்றியம், தமிழ்நாட்டின்  சென்னையில் பிறந்த இவர் சந்தோஷ் சிவன் இயக்கிய விமர்சன ரீதியாக பாராட்டப்பட்ட மல்லி (1998) திரைப்படத்தின் வழியாக அறிமுகமானார். அப்படத்தில் மல்லி என்ற சிறுமியாக நடித்தார். தனது சிறந்த நண்பரின் நோயைக் குணப்படுத்தக்கூடிய நீல நிற தெய்வமணிக் கல்லைத் தேடும் சாகசத்தில் ஈடுபடும் பெண்ணாக அதில் நடித்தார். அப்படத்தில் நடித்ததற்காக 1999 ஆம் ஆண்டில் சிறந்த குழந்தைக் கலைஞருக்கான தேசிய திரைப்பட விருதை வென்றார். குட்டி திரைப்படத்தில் நடித்ததற்காக 2002 ஆம் ஆண்டில் சிறந்த குழந்தைக் கலைஞருக்கான மற்றொரு தேசிய திரைப்பட விருதை வென்றார். குட்டியின் கதை குழந்தைத் தொழிலாளர் பற்றியது. இவர் சந்தோஷ் சிவன் படமான நவரசாவில் நடித்தார்.

இவர் சென்னை அண்ணா பல்கலைக்கழகத்தில் கல்லூரிப் படிப்பை மேற்கொண்டவர்.

திரைப்படவியல்

வெளியிணைப்புகள்

மேற்கோள்கள்

வாழும் நபர்கள்